รับวาเลนไทน์ อัดแคมเปญดันเบี้ยประกัน
ประกันงัดแคมเปญรับวาเลนไทน์ ทูนเพิ่มคุ้มครองฟรี 2,000 เท่า
10 ก.พ. 2558

ประกันงัดแคมเปญรับวาเลนไทน์ ทูนเพิ่มคุ้มครองฟรี 2,000 เท่า 
นายทอม เครือโสภณ ประธานบริหาร บริษัท ทูนประกันภัย เปิดเผยว่า บริษัทได้เปิดตัวแคมเปญใหม่ “ประกันไว 2,000 เท่า” ให้กับลูกค้าที่ซื้อประกันภัยของบริษัทผ่านตู้บุญเติม 4 หมื่นตู้ทั่วประเทศ ในราคา 100 บาท/เดือน บริษัทจะเพิ่มความคุ้มครองให้ฟรีทันทีจากเดิม 1,000 เท่า เป็น 2,000 เท่า หรือจากวงเงินคุ้มครอง 1 แสนบาท เป็น 2 แสนบาท/เดือน ภายในเดือน ก.พ.หรือเดือนแห่งความรักนี้ 
นางปิติพร พนาภัทร์ กรรมการผู้จัดการใหญ่ บริษัท เทสโก้ เจเนอรัล อินชัวรันส์ โบรคเกอร์ กล่าวว่า บริษัทได้ร่วมกับบริษัท อาคเนย์ประกันภัย จัดแคมเปญ “ลด รับ ผ่อน ต้อนรับตรุษจีน” ระหว่างวันที่ 16 ก.พ.-15 มี.ค.นี้ ด้วยการมอบสิทธิพิเศษ 3 คุ้ม ให้แก่ลูกค้ารายใหม่ที่ซื้อกรมธรรม์ประกันภัยรถยนต์สำหรับรถเก๋งหรือรถกระบะส่วนบุคคล ที่เคาน์เตอร์บริการด้านการเงินและโบรกเกอร์ประกันภัยใเทสโก้ โลตัส 
ทั้งนี้ ประกอบด้วย 1.รับเบี้ยประกันภัยอัตราพิเศษ 2.รับเพิ่มอั่งเปาสูงสุด 3,000 บาท เมื่อชำระเบี้ยประกันภัยตั้งแต่ 7,500 บาทขึ้นไป และ 3.รับสิทธิแบ่งจ่ายค่าเบี้ยประกันภัย 0% นาน 3 เดือน